[{"text_idx": "#000001", "text": "\u201c...sometimes I wonder how all those who do not write, compose or paint can manage to escape the madness, the melancholia, the panic fear which is inherent in the human condition.\u201d Graham Greene, Ways of Escape, 1980."}, {"text_idx": "#000002", "text": "Pan ddarllenais y geiriau hyn yn yr 1980au, roeddent yn crynhoi fy angen i fynegi fy hun yn greadigol am hanes a pherthnasau, atgof a phoen, crefydd a gorfoledd. Mae gwaith celf gweledol yn un ffordd a ddefnyddiaf i edrych ar y gwrthdrawiadau hyn."}, {"text_idx": "#000003", "text": "Fy uchelgais yw adeiladu cadeirlan o goffadwriaeth i\u2019r dioddefant a\u2019r fuddugoliaeth dros y fasnach gaethwasiaeth trawsatlantig, tra\u2019n cwestiynu\u2019r eiconau diwylliannol. Yn y cyfamser, rwyf yn braslunio ar gyfer y darlun dychmygol yma gan ddefnyddio\u2019r gwagleoedd sydd ar gael."}, {"text_idx": "#000004", "text": "Yn yr oriel hon yn Storiel rwyf yn bwriadu creu synnwyr o gapel gydag amgylchedd myfyriol ac ymdeimlad o dawelwch, ynghyd ag adrodd am y gwirionedd. Mae\u2019r gwaith aml-gyfrwng yn cynnwys portreadau, morluniau, gwrthrychau a ganfuwyd a recordiadau sain sy\u2019n symbolau huawdl o deithiau personol a thorfol.\u201d"}, {"text_idx": "#000006", "text": "Daw arddangosfa Audrey West ynghyd a\u0302\u2019r artist gwobredig, Gareth Griffith, ag elfennau Cymreig, Jamaican a diwylliannau eraill ynghyd o fewn persbectif unigryw y ddau arlunydd, yn ogystal a\u0302 chyfraniad ehangach amrywiol bartneriaid. Mae gan y ddau arlunydd gysylltiad cryf gyda Jamaica: Ganwyd Audrey yno a daeth i\u2019r DU yn 1962 fel rhan o\u2019r \u2018Genhedlaeth Windrush\u2019. Ganed Gareth Griffith yng Nghymru ond bu\u2019n dysgu celf yn Jamaica. Gadawodd y ddau yr ynys hardd yma yn sgil profiadau trawmatig \u2013 sy\u2019n ddim syndod o gofio am hanes yr ynys. Hyd nes dechrau\u2019r 21 ganrif roedd creulondeb masnach caethwasiaeth trawsatlantig y Caribi\u0302 yn hanes cudd yn y DU. Ers deffroad y mudiad Mae Bywydau Du o Bwys, bydd cynulleidfa ehangach a mwy amrywiol yn gwerthfawrogi\u2019r gwaith yma."}, {"text_idx": "#000007", "text": "Mae Audrey West yn cyfranogi mewn sawl gweithgaredd creadigol. Mae\u2019r rhain yn cynnwys Seicotherapi, bod yn weithgar yn y gymuned, ieithoedd, hyfforddiant cydraddoldeb, gwaith celf ac ysgrifennu creadigol. Roedd ei gradd MA yn 2001 mewn Cof Diwylliannol yn cyfuno\u2019r diddordebau hyn. Fe wnaeth hefyd ei gwneud yn ymwybodol o etifeddiaeth o\u0302l-drawmatig caethwasiaeth Trawsatlantig ac mae yn ymdrin a\u0302 hyn yn ei gwaith."}, {"text_idx": "#000011", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}]